b'\n_START_ARTICLE_\nRalf H\xc3\xbctter\n_START_SECTION_\nKariera\n_START_PARAGRAPH_\nRalf H\xc3\xbctter in Florian Schneider-Esleben sta ustanovila Kraftwerk leta 1970. Spoznala sta se \xc5\xbee leta 1968. Sprva sta \xc5\xa1tudirala na Umetnostni akademiji v Remscheidu, nato na Akademiji Roberta Schumana v D\xc3\xbcsseldorfu, kasneje pa sta skupaj igrala v skupini improvizacijske glasbe Organisation._NEWLINE_Ralf H\xc3\xbctter je navdu\xc5\xa1en kolesar. Leta 1983 je bil v obdobju snemanja albuma Techno Pop udele\xc5\xbeen v hudi kolesarski prometni nesre\xc4\x8di. Snemanje je bilo prekinjeno, izdani so bili le singl \xc2\xbbTour de France\xc2\xab\xc2\xa0ter demo posnetka \xc2\xbbTechno Pop\xc2\xab\xc2\xa0in \xc2\xbbSex Object\xc2\xab. H\xc3\xbctter je bil v bolni\xc5\xa1nici ve\xc4\x8d mesecev. Karl Bartos je kasneje izjavil, da je bila prva stvar, ki jo je rekel H\xc3\xbctter, ko se je zbudil iz kome: \xc2\xbbKje je moje kolo?\xc2\xab. To je H\xc3\xbctter kasneje v intervjuju za \xc4\x8dasopis The Guardian zanikal.'